### Beslutning

Godkendt.

Fraværende: Svenning Jeppesen

### Sagsfremstilling

## **Resume og sagens baggrund:**

Med aftalen om Mie Lind 2024 er det besluttet, at regionerne får myndighedsansvar for flere af de sundhedsindsatser, som kommunerne løser for nuværende.

KL og Danske Regioner har opstartet en politisk og administrativ dialog mellem regioner og kommuner i hele landet primo 2025. Dialogen omhandler fremtidige leverandøraftaler med regionerne. Kalundborg Kommune ønsker at være leverandør på flere opgaver, der overflyttes til regionalt myndigheds- og finansieringsansvar. Det drejer sig om akutsygepleje, sundheds-og omsorgspladser, patientrettet forebyggelse og dele af den avancerede genoptræning. Begrundelserne herfor er fastholdelse af sundhedstilbud tæt på borgerne, sikker drift af kendte organisatoriske enheder og undgå uhensigtsmæssige overgange for patienter samt gode jobmuligheder til fastholdelse af dygtige medarbejdere.

## **Indstillinger**

Direktøren indstiller, at

1. Kalundborg Kommune tilkendegiver en interesse overfor Region Sjælland om at være leverandør på akutsygepleje, sundheds-og omsorgspladser, patientrettet forebyggelse og en del af avanceret genoptræning til den kommende Region Øst, hvis leverandøraftalerne vil være i kommunens økonomiske og faglige interesse,

2. administrationen bemyndiges til at gå i dialog med Region Sjælland herom.

## **Behandling**

Ældre-og Sundhedsudvalget, Økonomiudvalget, Kommunalbestyrelsen.

## **Sagsfremstilling**

Med vedtagelse af [adresse] overgår flere kommunale sundhedsopgaver til regionalt myndigheds- og finansieringsansvar i 2027.

Centralt er KL og Danske Regioner enige om at igangsætte en politisk og administrativ dialog mellem regioner og kommuner i hele landet primo 2025. Formålet er at skabe et fælles vidensgrundlag om indholdet og omfanget af de nære sundhedstilbud i den enkelte kommune og i den regionale geografi. Der er ikke tale om lokale forhandlinger, men om at dele viden om de eksisterende kommunale tilbud.

Forhandlinger om de konkrete opgaveflytninger skal foregå, når de centralt fastsatte rammer er kendte, og med udgangspunkt i de centrale sundhedsmyndigheders arbejde med opgavedelingen.

Sundhedsstyrelsen er den 11. marts 2025 kommet med en række faglige oplæg, der beskriver en afgrænsning af de sundhedsopgaver, som sundhedsreformen flytter fra kommuner til regioner. Dernæst skal der udarbejdes kvalitetsstandarder på flere områder, som nærmere beskriver målgrupper, krav om faglige kvalifikationer med videre. Når rammerne er yderligere klarlagt, kan kommunerne dele detaljeret viden om de opgaver, der berøres af opgaveflytningen.

Kommuner og regioner vil i de kommende Sundhedsråd samarbejde om at finde et grundlag for beslutninger om den videre drift af opgaverne. Beslutninger forberedes i løbet af efteråret 2025 i dialogen mellem kommuner og regioner og beslutningerne træffes af de forberedende Sundhedsråd senest 1. april 2026.

På regionalt plan er dialogen indledt administrativt og politisk mellem KKR [adresse] og KKR [adresse] omkring sundhedsreformen. Allerede i februar har KKR-formandskabet ønsket en forhåndstilkendegivelse på, hvilke kommuner der har til hensigt at indgå leverandøraftaler, her med [adresse].

Kalundborg Kommune afventer en yderligere faglig afgrænsning af opgaverne, klarhed over økonomien og viden om, hvilke forventninger regionen/sundhedsrådene har til den fremtidige opgaveløsning, herunder aftaler med kommuner om at varetage driften fra 1. januar 2027.

Kalundborg Kommune ønsker og forventer at være leverandør på flere opgaver, der overflyttes til regionalt myndigheds- og finansieringsansvar, da Kalundborg kommune gennem årene har opbygget velfungerende tilbud i det nære sundhedsvæsen til borgerne med f.eks. et Sundheds- og akuthus i Kalundborg, et nyistandsat Trænings- og rehabiliteringscenter i Høng og en organisatorisk forankring i hele kommunen af akutsygeplejen.

Derfor ønskes der en politisk interessetilkendegivelse på, at Kalundborg Kommune fremover vil varetage leverandørforpligtelsen på akutsygeplejen, sundheds-og omsorgspladser, patientrettet forebyggelse og dele af den avancerede genoptræning, når sundhedsreformen træder i kraft, hvis leverandøraftalerne vil være i kommunens økonomiske og faglige interesse.

## **Økonomiske konsekvenser**

Ingen.

### Sagens forløb

07/04/2025 Ældre- og Sundhedsudvalget
Anbefales.
23/04/2025 Økonomiudvalget
Anbefales.